APSTIPRINĀTS

Ķekavas novada pašvaldības

Iepirkumu komisijas

2017.gada 15.maija sēdē,

protokols Nr.24

IEPIRKUMA PROCEDŪRAS

**Šaursliežu pasažieru vagona projektēšana un būvniecība**

**NOTEIKUMI**

**ID Nr. ĶNP 2017/18**

Ķekavas pagasts, Ķekavas novads, 2017

**SATURS**

**1. VISPĀRĪGĀ INFORMĀCIJA........................................................................................... 3**

1.1. Iepirkuma nosaukums, identifikācijas numurs un metode.................................................. 3

1.2. Pasūtītājs ............................................................................................................................. 3

1.3. Kontaktpersona ................................................................................................................... 3

1.4. Noteikumu saņemšana ........................................................................................................ 3

1.5. Papildu informācijas sniegšana ........................................................................................... 3

1.6. Piedāvājuma saturs un noformēšanas prasības ................................................................... 3

1.7. Piedāvājuma iesniegšanas kārtība ....................................................................................... 4

**2. INFORMĀCIJA PAR IEPIRKUMA PRIEKŠMETU .................................................... 4**

2.1. Iepirkuma priekšmeta apraksts ........................................................................................... 4

2.2. Līguma izpilde .................................................................................................................... 4

2.3. Līguma izpildes vieta .......................................................................................................... 4

**3. IESNIEDZAMIE DOKUMENTI ...................................................................................... 5**

3.1. Pieteikums........................................................................................................................... 5

3.2. Atlases prasības un iesniedzamie dokumenti...................................................................... 5

3.3. Tehniskais piedāvājums ...................................................................................................... 6

3.4. Finanšu piedāvājums........................................................................................................... 6

**4. PIEDĀVĀJUMU VĒRTĒŠANA ....................................................................................... 6**

4.1. Piedāvājuma izvēles kritērijs .............................................................................................. 6

4.2. Piedāvājumu vērtēšanas pamatnoteikumi ........................................................................... 6

4.3. Piedāvājumu noformējuma pārbaude ................................................................................. 6

4.4. Pretendentu atlase ............................................................................................................... 6

4.5. Piedāvājumu atbilstības pārbaude ....................................................................................... 7

4.6. Piedāvājuma vērtēšana ........................................................................................................ 7

**5. IEPIRKUMA UZVARĒTĀJA NOTEIKŠANA UN LĪGUMA SLĒGŠANA................ 7**

5.1. Informācijas pārbaude pirms lēmuma par Iepirkuma līguma slēgšanas tiesību piešķiršanu

pieņemšanas ............................................................................................................................... 7

5.2. Lēmuma par Iepirkuma rezultātiem pieņemšana un paziņošana, Iepirkuma līguma slēgšana ...................................................................................................................................... 7

**6. NOTEIKUMU PIELIKUMU SARAKSTS....................................................................... 7**

PIETEIKUMS ............................................................................................................................ 9

TEHNISKĀ SPECIFIKĀCIJA ................................................................................................. 11

TEHNISKAIS PIEDĀVĀJUMS ............................................................................................ 12

FINANŠU PIEDĀVĀJUMS..................................................................................................... 13

APLIECINĀJUMS PAR PIEREDZI ........................................................................................ 14

**1. VISPĀRĪGĀ INFORMĀCIJA**

**1.1. Iepirkuma nosaukums, identifikācijas numurs un metode**

“Šaursliežu pasažieru vagona projektēšana un būvniecība”, identifikācijas Nr.ĶNP 2017/18, (turpmāk – Iepirkums) tiek veikts saskaņā ar Publisko iepirkumu likuma (turpmāk – PIL) 9. pantu.

**1.2. Iepirkuma pasūtītājs**

Ķekavas novada pašvaldība

NMR kods: 90000048491

Juridiskā adrese: Gaismas iela 19 k-9-1, Ķekava, Ķekavas pagasts, Ķekavas novads, LV-2123

Pasūtītāja profila adrese: [www.kekava.lv](http://www.kekava.lv)

Bankas rekvizīti: AS „SEB banka”

Bankas kods: UNLALV2X

Konta Nr. LV62UNLA0050014272800

**1.3. Kontaktpersona**

Kontaktpersona: Ilga Viegliņa, tālruņa numurs: +371 67935803, faksa numurs: +371 67935819, e-pasta adrese: [iepirkumi@kekava.lv](mailto:iepirkumi@kekava.lv).

**1.4. Noteikumu saņemšana**

1.4.1. Noteikumus ieinteresētie piegādātāji var saņemt tos lejuplādējot elektroniskajā formātā Pasūtītāja interneta mājaslapā [www.kekava.lv](http://www.kekava.lv) sadaļā „Pašvaldība/Publiskie iepirkumi/Pašvaldības iepirkumi”.

1.4.2. Lejuplādējot noteikumus, ieinteresētais piegādātājs apņemas sekot līdzi Iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas minētajā interneta mājaslapā pie noteikumiem.

**1.5. Papildu informācijas sniegšana**

1.5.1. Ieinteresētais piegādātājs jautājumus par Iepirkuma noteikumiem uzdod rakstiskā veidā, adresējot tos Iepirkuma komisijai un nosūtot tos elektroniski uz elektroniskā pasta adresi: [iepirkumi@kekava.lv](mailto:iepirkumi@kekava.lv).

1.5.2. Iepirkuma komisija atbildi uz ieinteresētā piegādātāja rakstisku jautājumu par Iepirkuma norisi vai tā noteikumiem sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.

1.5.3. Iepirkuma komisija atbildi ieinteresētajam piegādātājam nosūta elektroniski uz elektroniskā pasta adresi, no kuras saņemts jautājums, un publicē Pasūtītāja interneta mājaslapā www.kekava.lv sadaļā „ Pašvaldība/Publiskie iepirkumi/Pašvaldības iepirkumi”.

1.5.4. Iepirkuma komisija un ieinteresētie piegādātāji ar informāciju apmainās rakstiski. Mutvārdos sniegtā informācija Iepirkuma ietvaros nav saistoša.

**1.6. Piedāvājuma nodrošinājums**

1.6.1. Iesniedzot piedāvājumu iepirkumam, pretendentam ir jāiesniedz piedāvājuma nodrošinājums kredītiestādes galvojuma formā vai apdrošināšanas polise (obligāti jāpievieno apdrošināšanas prēmijas samaksu apliecinošs dokuments) 510,00 EUR (pieci simti desmit euro) apmērā.

1.6.2. Piedāvājuma nodrošinājums ir spēkā līdz iepirkuma līguma noslēgšanai vai iepirkuma procedūras izbeigšanai un/vai pārtraukšanai, bet ne ilgāk par 6 (sešiem) mēnešiem no Iepirkuma procedūrai iesniegto piedāvājumu atvēršanas datuma.

1.6.3. Piedāvājuma nodrošinājums ir spēkā, un nodrošinājuma devējs izmaksā Pasūtītājam piedāvājuma nodrošinājuma summu, ja:

1.6.3.1. pretendents atsauc savu piedāvājumu laikā, kamēr ir spēkā piedāvājuma nodrošinājums;

1.6.3.2. izraudzītais pretendents neparaksta iepirkuma līgumu Pasūtītāja noteiktajā termiņā.

1.6.4. Piedāvājuma nodrošinājuma oriģinālu atdos:

1.6.4.1. visiem pretendentiem – pēc iepirkuma līguma parakstīšanas ar Iepirkuma procedūras uzvarētāju;

1.6.4.2. visiem pretendentiem, ja Iepirkuma procedūra tiek pārtraukta vai izbeigta.

**1.7. Piedāvājuma saturs un noformēšanas prasības**

1.7.1. Piedāvājums jāiesniedz 1 (vienā) aizlīmētā un aizzīmogotā ar zīmogu un/vai parakstu iesaiņojumā, nodrošinot iesaiņojuma drošību, lai piedāvājuma dokumentiem nevar piekļūt, nesabojājot iesaiņojumu.

1.7.2. Uz piedāvājuma iesaiņojuma jānorāda **pasūtītāja nosaukums un adrese, iepirkuma procedūras nosaukums un identifikācijas numurs, atzīme** **„Neatvērt līdz** **2017.gada 29.maijam plkst.11:00**”.

1.7.3. Iepirkumā iesniedz piedāvājuma dokumentu oriģinālu un 1 (vienu) kopiju. Uz piedāvājuma oriģināla titullapas jābūt norādei „ORIĢINĀLS”, bet uz piedāvājuma kopijas titullapas jābūt norādei „KOPIJA”. Ja tiek konstatētas pretrunas starp piedāvājuma dokumentu oriģinālu un kopiju, vērtēti tiek piedāvājuma dokumentu oriģināli.

1.7.4. Piedāvājuma dokumentiem:

1.7.4.1. jābūt latviešu valodā vai, ja to oriģināli ir svešvalodā, attiecīgajam dokumentam jāpievieno tā tulkojums latviešu valodā;

1.7.4.2. piedāvājuma dokumentu lapām jābūt numurētām;

1.7.4.3. visiem piedāvājuma dokumentiem jābūt cauršūtiem ar izturīgu diegu vai auklu. Diegiem jābūt stingri nostiprinātiem, uzlīmējot baltu papīra lapu. Šuvuma vietai jābūt apstiprinātai ar pretendenta pārstāvja ar pārstāvības tiesībām parakstu, jānorāda atšifrēts lappušu skaits. Piedāvājumam jābūt noformētam tā, lai novērstu iespēju nomainīt lapas, nesabojājot nostiprinājumu;

1.7.4.4. piedāvājumam ir jābūt skaidri salasāmam, bez labojumiem un dzēsumiem.

1.7.5. Piedāvājuma dokumenti jāsakārto šādā secībā:

1.7.5.1. titullapa ar norādi – *Iepirkumam “Šaursliežu pasažieru vagona projektēšana un būvniecība”, identifikācijas Nr.ĶNP 2017/18*, pretendenta nosaukums, reģ. Nr., juridiskā adrese, tālrunis;

1.7.5.2. satura rādītājs;

1.7.5.3. iesniedzamie dokumenti un pretendenta atlases dokumenti, saskaņā ar Iepirkuma noteikumu 3. nodaļu.

1.7.6. Visi izdevumi, kas saistīti ar piedāvājuma sagatavošanu un iesniegšanu Iepirkumā jāsedz pretendentam.

**1.8. Piedāvājuma iesniegšanas kārtība**

1.8.1. Piedāvājumu iesniedz personīgi vai nosūta pa pastu Ķekavas novada pašvaldības Iepirkuma komisijai līdz **2017. gada 29.maijam plkst. 11:00**, adrese: Gaismas iela 19 k-9-1, Ķekava, Ķekavas pagasts, Ķekavas novads, LV-2123.

1.8.2. Iepirkuma komisija neatvērtu piedāvājumu nosūta pa pastu uz pretendenta norādīto adresi, ja piedāvājums iesniegts vai piegādāts Pasūtītājam pēc Iepirkuma noteikumu 1.8.1. apakšpunktā norādītā piedāvājuma iesniegšanas termiņa beigām.

**2. INFORMĀCIJA PAR IEPIRKUMA PRIEKŠMETU**

**2.1. Iepirkuma priekšmeta apraksts**

2.1.1. Šaursliežu pasažieru vagona projektēšana un būvniecība (turpmāk tekstā – pasūtījums), saskaņā ar tehniskajā specifikācijā (2. pielikums) noteiktajām prasībām.

2.1.2. Iepirkuma nomenklatūra (CPV kods): 34600000-3 (Dzelzceļa vilcienu un tramvaju lokomotīves un ritošais sastāvs un saistītās detaļas); 34622200-5 (Vilcienu pasažieru vagoni).

2.1.3. Iepirkuma apjoms: atbilstoši tehniskajai specifikācijai.

2.1.5. Pretendents var iesniegt 1 (vienu) piedāvājuma variantu par pilnu Iepirkuma priekšmeta apjomu.

**2.2. Līguma izpilde**

2.2.1. Pasūtījuma tehniskā skiču projekta izstrāde – 3 mēneši no līguma noslēgšanas dienas.

2.2.2. Tehniskā projekta izstrāde un saskaņošana – 4 mēneši pēc pamat komponējuma saskaņošanas.

2.2.3. Šaursliežu pasažieru vagona izgatavošana – 6 mēnesī pēc Tehniskā projekta saskaņošanas pilnā apmērā.

2.2.4. Izstrādātais tehniskais projekts jānodod Pasūtītājam papīra dokumenta veidā, kā arī digitālā formā (CD).

2.2.5.Pasūtījuma rezultātā izgatavotā un nodotā vagona garantijas termiņš: vismaz 24 (divdesmit četri) mēneši no pieņemšanas – nodošanas akta parakstīšanas dienas.

2.2.6. Iepirkuma līgums stājas spēkā ar tā parakstīšanas brīdi un darbojas līdz pušu savstarpējo saistību pilnīgai izpildei.

2.2.4. Pasūtījuma izgatavošanas un piegādes kārtība, līgumslēdzējpušu atbildības nosacījumi, samaksas kārtība par pasūtījuma piegādi tiks noteikti Iepirkuma līgumā.

2.2.5. Līguma izpildes rezultātā izgatavojamā prece jānogādā Dārzu ielā 20, Baloži, Ķekavas novads, LV-2112, laikus saskaņojot ar pasūtītāju.

**3. IESNIEDZAMIE DOKUMENTI**

**3.1. Pieteikums**

3.1.1. Pretendenta pieteikums dalībai Iepirkumā, kas jāparaksta pretendenta pārstāvim ar pārstāvības tiesībām vai tā pilnvarotai personai (1. pielikums).

3.1.2. Pretendenta amatpersonas ar pārstāvības tiesībām izdota pilnvara (oriģināls vai apliecināta kopija) citai personai parakstīt piedāvājumu un līgumu, ja tā atšķiras no Latvijas Republikas (turpmāk – LR) Uzņēmumu reģistrā norādītās.

3.1.3. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.

**3.2. Atlases prasības un iesniedzamie dokumenti**

3.2.1. Pretendents var balstīties uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par sadarbību konkrētā līguma izpildei.

3.2.2. Atlases prasības:

3.2.2.1. Pretendents normatīvajos aktos noteiktajā kārtībā ir reģistrēts Komercreģistrā vai līdzvērtīgā reģistrā ārvalstīs. Fiziskām personām jābūt reģistrētām LR Valsts ieņēmumu dienestā, kā nodokļu maksātājiem, vai līdzvērtīgā reģistrā ārvalstīs.

3.2.2.2. Pretendents iepriekšējo 3 (trīs) gadu laikā līdz piedāvājuma iesniegšanas brīdim ir veicis vismaz 1 (vienu) Iepirkuma priekšmetam līdzvērtīgu pasūtījumu izgatavošanu, piegādi un/vai uzstādīšanu, ieskaitot garantijas remontu nodrošināšanu.

3.2.2.3. Izziņu, ko parakstījis Pretendents, par finanšu apgrozījuma apjomu eiro par 2013., 2014. un 2015.gadu, (ja pretendents darbojas mazāk kā 3 (trīs) gadus, tad visā tā darbības laikā). Pretendenta vidējam finanšu apgrozījumam pēdējo 3 (trīs) gadu laikā jābūt vismaz pretendenta piedāvātās līgumcenas (bez PVN) apmērā.

3.2.2.4. Pretendents nodrošina attiecīgos speciālistus atbilstoši iepirkuma specifikācijai.

3.2.3. Iesniedzamie dokumenti:

3.2.3.1. Ja nav izveidota personālsabiedrība, tad personu grupa iesniedz visu personu grupas dalībnieku parakstītu saistību raksta (protokolu, vienošanos, citu dokumentu) kopiju, kas apliecina, ka noteiktajā termiņā izveidos personālsabiedrību pasūtījuma izpildei.

3.2.3.3. Pretendents, kurš nav reģistrēts LR Komercreģistrā, iesniedz komercdarbību reģistrējošas iestādes ārvalstīs izdotu reģistrācijas apliecības kopiju.

3.2.3.4. Apliecinājums par 3.2.2.2.apakšpunktā minēto pretendenta iepriekšējo (trīs) gadu laikā iegūto pieredzi (5. pielikums).

3.2.3.5. vismaz 1 (vienu) pozitīvas atsauksmes par Pretendenta pēdējo 3 (trīs) gadu laikā īstenotu Iepirkuma priekšmetam līdzvērtīgu pasūtījumu izgatavošanu, piegādi un/vai uzstādīšanu, ieskaitot garantijas remontu nodrošināšanu.

3.2.3.6. Pretendenta vadītāja (personas ar pārstāvības tiesībām uzņēmumā) un galvenā grāmatveža parakstīts apliecinājums par pretendenta vidējo finanšu apgrozījumu par pēdējiem 3 (trīs) gadiem, norādot katra gada finanšu apgrozījumu, kas ir atbilstošs noteikumu 3.2.2.3. apakšpunkta prasībām. Ja pretendents balstās uz apakšuzņēmēja spējām, tad šajā apakšpunkta minēto dokumentu iesniedz par konkrēto apakšuzņēmēju. Šādā gadījumā pretendents pierāda Pasūtītājam, ka viņa rīcībā būs nepieciešamie resursi (finanšu).

3.2.3.7. Iesaistīto speciālistu (atbilstoši iepirkuma specifikācijai) CV un izglītību apliecinošo dokumentu kopijas.

**3.3. Tehniskais piedāvājums**

3.3.1. Pretendenta piedāvātais Pasūtījuma izpildes termiņš ir atbilstošs Iepirkuma noteikumu 2.2.1.apakšpunkta prasībām. Pretendents piedāvāto Pasūtījuma izpildes termiņu norāda Pieteikumā (1. pielikums);

3.3.2. Pretendenta piedāvātais pasūtījuma garantijas termiņš ir atbilstošs Iepirkuma noteikumu 2.2.punktā noteiktajam. Pretendents savu piedāvāto pasūtījuma garantijas termiņu un informāciju par garantijas remonta nodrošināšanu veikšanu norāda Pieteikumā (1. pielikums);

3.3.3. Pretendenta piedāvātajai precei jāatbilst Pasūtītāja tehniskajā specifikācijā (2. pielikums) norādītajām minimālo prasību aprakstam.

3.3.4. Tehniskais piedāvājums (3. pielikums) jāsagatavo saskaņā ar tehnisko specifikāciju (2. pielikums).

**3.4. Finanšu piedāvājums**

3.4.1. Finanšu piedāvājums jāsagatavo atbilstoši finanšu piedāvājuma veidlapai (4. pielikums).

3.4.2. Finanšu piedāvājumā norādītajām cenām ir jābūt norādītām euro (EUR), aprēķinot un norādot piedāvātās cenas ar precizitāti divi cipari aiz komata, un tajā jābūt ietvertiem visiem nodokļiem un nodevām, izņemot pievienotās vērtības nodokli. Cenās jābūt ietvertām arī visām administrācijas, dokumentu sagatavošanas, saskaņošanas un transporta izmaksām, kas saistītas ar pasūtījuma izgatavošanu, piegādi un uzstādīšanu.

**4. PIEDĀVĀJUMU VĒRTĒŠANA**

**4.1. Piedāvājuma izvēles kritērijs**

Iepirkuma noteikumiem atbilstošs piedāvājums ar zemāko cenu EUR bez PVN.

**4.2. Piedāvājumu vērtēšanas pamatnoteikumi**

4.2.1. Pasūtītājs izvēlas piedāvājumu saskaņā ar noteikto piedāvājuma izvēles kritēriju un pārbauda piedāvājuma atbilstību Iepirkuma noteikumos noteiktajām prasībām.

4.2.2. Iepirkuma komisija piedāvājumu vērtēšanu veic slēgtās sēdēs šādos posmos:

4.2.2.1. piedāvājumu noformējuma pārbaude;

4.2.2.2. pretendentu atlase;

4.2.2.3. piedāvājumu atbilstības pārbaude;

4.2.2.4. piedāvājumu vērtēšana;

4.2.2.5. informācijas pārbaude par PIL 9.panta astotajā daļā noteikto attiecībā uz Iepirkuma pretendentu, kam būtu piešķiramas līguma slēgšanas tiesības.

4.2.3. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.

**4.3. Piedāvājumu noformējuma pārbaude**

4.3.1. Iepirkuma komisija novērtē katra piedāvājuma atbilstību Iepirkuma noteikumu 1.6.apakšpunktā noteiktajām prasībām un to vai iesniegti Iepirkuma noteikumu 3.2.3.apakšpunktā noteiktie dokumenti.

4.3.2. Ja piedāvājums neatbilst kādai no piedāvājumu noformējuma prasībām, Iepirkuma komisija var lemt par attiecīgā piedāvājuma tālāku izskatīšanu.

**4.4. Pretendentu atlase**

4.4.1. Iepirkuma komisija novērtē piedāvājumu noformējuma pārbaudi izturējušā pretendenta atbilstību Iepirkuma noteikumu 3.2. un 3.2.2.apakšpunktos noteiktajām pretendentu atlases prasībām.

4.4.2. Ja pretendents neatbilst kādai no Iepirkuma noteikumu 3.2. un 3.2.2.apakšpunktos noteiktajām pretendentu atlases prasībām, pretendents tiek izslēgts no turpmākās dalības Iepirkumā un tā piedāvājumu tālāk nevērtē.

**4.5. Piedāvājumu atbilstības pārbaude**

4.5.1. Iepirkuma komisija pārbauda vai piedāvājums atbilst Iepirkuma noteikumu 3.3.apakšpunkta prasībām.

4.5.2. Ja tehniskais piedāvājums neatbilst Iepirkuma noteikumu prasībām, Iepirkuma komisija izslēdz pretendentu no turpmākās dalības Iepirkumā un tā piedāvājumu tālāk nevērtē.

**4.6. Piedāvājuma vērtēšana**

4.6.1. Iepirkuma komisija pārbauda vai piedāvājumos nav aritmētikas kļūdas. Ja Iepirkuma komisija konstatē šādas kļūdas, tā tās izlabo. Par kļūdu labojumu un laboto piedāvājuma summu Iepirkuma komisija paziņo pretendentam, kura pieļautās kļūdas labotas. Vērtējot piedāvājumu, Iepirkuma komisija ņem vērā labojumus.

4.6.2. Iepirkuma komisija pārbauda, vai nav iesniegts nepamatoti lēts piedāvājums un rīkojas saskaņā ar PIL 53.panta noteikumiem. Ja Iepirkuma komisija konstatē, ka ir iesniegts nepamatoti lēts piedāvājums, tas tiek noraidīts.

4.6.3. Iepirkuma komisija izvēlas piedāvājumu ar zemāko cenu EUR bez PVN no piedāvājumiem, kuri atbilst Iepirkuma noteikumu prasībām.

**5. IEPIRKUMA UZVARĒTĀJA NOTEIKŠANA UN LĪGUMA SLĒGŠANA**

**5.1. Informācijas pārbaude pirms lēmuma par Iepirkuma līguma slēgšanas tiesību piešķiršanu pieņemšanas**

5.1.1. Iepirkuma komisija pārbauda, vai uz iespējamo Iepirkuma uzvarētāju, pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu un Iepirkuma noteikumos noteiktajām prasībām, kā arī uz katru personālsabiedrības biedru, ja pretendents ir personālsabiedrība, ir attiecināmi PIL 9.panta astotās daļas 1., 2. un 3.punktā minētie nosacījumi.

5.1.2. Iepirkuma komisija pārbauda, vai uz iespējamo Iepirkuma uzvarētāju, pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu un Iepirkuma noteikumos noteiktajām prasībām, kā arī uz katru personālsabiedrības biedru, ja pretendents ir personālsabiedrība, ir attiecināmi PIL 9. panta astotās daļas 2. punktā minētie apstākļi piedāvājumu iesniegšanas termiņa pēdējā dienā un dienā, kad pieņemts lēmums par iespējamu Iepirkuma līguma slēgšanas tiesību piešķiršanu, tā rīkojas atbilstoši PIL 9. panta desmitās daļas 1. un 2. punktam

5.1.3. Ja iespējamais Iepirkuma uzvarētājs ir piegādātāju apvienība, Iepirkuma komisija pārbauda PIL 9. panta astotās daļas 1. 2. un 3. punktā minēto apstākļu esamību attiecībā uz katru piegādātāju apvienības biedru.

5.1.4. Ja iespējamais Iepirkuma uzvarētājs ir ārvalstī reģistrēts vai pastāvīgi dzīvojošs pretendents un persona, uz kuras iespējām pretendents balstās, Iepirkuma komisija pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un personu, uz kuras iespējām pretendents balstās, neattiecas PIL 9. panta astotajā daļā noteiktie gadījumi. Termiņu izziņas iesniegšanai Iepirkuma komisija nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, Iepirkuma komisija to izslēdz no dalības Iepirkumā.

5.1.5. Pretendents, lai apliecinātu, ka tam un pretendenta norādītajai personai, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu un Iepirkuma noteikumos noteiktajām prasībām, kā arī uz katram personālsabiedrības biedram, ja pretendents ir personālsabiedrība, nebija nodokļu parādu, PIL 9. panta desmitās daļas 2. punktā minētajā termiņā iesniedz PIL 9. panta vienpadsmitajā daļā minētos dokumentus.

**5.2. Lēmuma par Iepirkuma rezultātiem pieņemšana un paziņošana, Iepirkuma līguma slēgšana**

5.2.1. Par uzvarētāju Iepirkumā tiks atzīts pretendents, kurš būs iesniedzis Iepirkuma noteikumu prasībām atbilstošu piedāvājumu ar zemāko cenu un kura kvalifikācija ir atbilstoša Iepirkuma noteikumiem.

5.2.2. Visi pretendenti tiek rakstveidā informēti par Iepirkuma rezultātiem 3 (trīs) darbadienu laikā no lēmuma par Iepirkuma līguma slēgšanas tiesību piešķiršanu pieņemšanas dienas.

5.2.3. Pretendentam, kurš tiek atzīts par uzvarētāju Iepirkumā, tiek piešķirtas Iepirkuma līguma slēgšanas tiesības. Iepirkuma līgums jāparaksta 5 (piecu) darbdienu laikā no Pasūtītāja nosūtītā (arī uz elektroniskā pasta adresi) uzaicinājuma parakstīt Iepirkuma līgumu izsūtīšanas dienas. Ja norādītajā termiņā pretendents neparaksta Iepirkuma līgumu, tas tiek uzskatīts par atteikumu slēgt Iepirkuma līgumu.

5.2.4. Ja izraudzītais pretendents atsakās slēgt Iepirkuma līgumu ar Pasūtītāju, Pasūtītājs var pieņemt lēmumu slēgt Iepirkuma līgumu ar nākamo pretendentu, kura piedāvājums atbilst Iepirkuma noteikumu prasībām un ir nākamais piedāvājums ar zemāko cenu.

5.2.5. Atbilstoši PIL 9.panta astoņpadsmitajai daļai Iepirkuma rezultātā noslēgtā līguma, t.sk. tā grozījumu (ja tādi būs), teksts tiks publicēts Pasūtītāja mājaslapā. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk. Iepirkuma noteikumos.

**6. NOTEIKUMU PIELIKUMU SARAKSTS**

1.pielikums - Pieteikums (veidlapa).

2.pielikums - Tehniskā specifikācija.

3.pielikums – Tehniskais piedāvājums (veidlapa).

4.pielikums - Finanšu piedāvājums (veidlapa).

5.pielikums – Apliecinājums par pieredzi (veidlapa).

Komisijas priekšsēdētājs A.Liškovskis

1.pielikums

Iepirkuma, ID Nr. ĶNP 2017/18, noteikumiem

|  |  |  |
| --- | --- | --- |
|  |  |  |
| sastādīšanas vieta |  | datums |

**PIETEIKUMS DALĪBAI IEPIRKUMĀ**

**“Šaursliežu pasažieru vagona projektēšana un būvniecība”**

Iepirkuma identifikācijas Nr. ĶNP 2017/18

|  |  |  |  |
| --- | --- | --- | --- |
| Informācija par pretendentu\* | | | |
| Pretendenta nosaukums: |  | | |
| Reģistrācijas numurs un datums: |  | | |
| Juridiskā adrese: |  | | |
| Pasta adrese: |  | | |
| Tālrunis: |  | Fakss: |  |
| E-pasta adrese: |  | | |
|  | | | |
| Finanšu rekvizīti\* | | | |
| Kredītiestādes nosaukums: |  | | |
| Kredītiestādes kods: |  | | |
| Konta numurs: |  | | |
|  | | | |
| Informācija par pretendenta kontaktpersonu (atbildīgo personu)\* | | | |
| Vārds, uzvārds: |  | | |
| Ieņemamais amats: |  | | |
| Tālrunis: |  | Fakss: |  |
| E-pasta adrese: |  | | |

1. Saskaņā ar Iepirkuma noteikumiem, mēs, apakšā parakstījušies, apstiprinām, ka piekrītam Iepirkuma noteikumu prasībām un piedāvājam veikt **Šaursliežu pasažieru vagona projektēšanu un būvniecību** līdz \_\_\_\_\_\_\_\_\_\_\_\_\_\_\_\_\_\_\_, kā arī veikt preces garantijas remontu.
2. Pasūtījuma rezultātā izgatavotā vagona garantijas termiņš ir \_\_\_\_ (\_\_\_\_\_\_\_\_\_\_\_\_\_\_\_\_\_\_) mēneši no pasūtījuma rēķina un pieņemšanas – nodošanas akta parakstīšanas brīža. Šajā termiņā nodrošināsim, ka Pasūtījums atbilst līguma noteikumiem, saglabā pienācīgu kvalitāti un pilnīgas lietošanas īpašības.
3. Ja pretendents ir piegādātāju apvienība:
   1. personas, kuras veido piegādātāju apvienību (nosaukums, reģ. Nr., juridiskā adrese): \_\_\_\_\_\_\_\_\_\_\_\_\_\_\_\_\_\_\_;
   2. katras personas atbildības apjoms %:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

4. Ja pretendents balstās uz citu personu/uzņēmuma kvalifikāciju:

4.1. persona, uz kuras iespējām pretendents balstās, lai izpildītu kvalifikācijas prasības (vārds uzvārds, personas kods) \_\_\_\_\_\_\_\_\_\_\_\_\_.

4.2. uzņēmums, uz kura iespējām pretendents balstās, lai izpildītu kvalifikācijas prasības (nosaukums, reģ. Nr., juridiskā adrese) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

4.3. vienošanās ar uzņēmumu, uz kura iespējām pretendents balstās, lai izpildītu kvalifikācijas prasības, atrodas piedāvājuma \_\_\_. lpp.

5. Mēs apliecinām, ka:

5.1. nekādā veidā neesam ieinteresēti nevienā citā piedāvājumā, kas iesniegti Iepirkumā;

5.2. nav tādu apstākļu, kuri liegtu piedalīties Iepirkumā un pildīt Iepirkuma noteikumos un tehniskajā specifikācijā norādītās prasības.

6. Mēs apņemamies:

6.1. ievērot Iepirkuma noteikumus;

6.2. atzīt sava piedāvājuma spēkā esamību līdz Iepirkuma komisijas lēmuma pieņemšanai par pasūtījuma piešķiršanu, bet gadījumā, ja tiksim atzīti par uzvarētāju – līdz Iepirkuma līguma noslēgšanai;

6.3. slēgt Iepirkuma līgumu un izpildīt visus līguma pamatnosacījumus, ja Pasūtītājs izvēlējies šo piedāvājumu.

Ar šo uzņemos pilnu atbildību par Iepirkumam iesniegto dokumentu komplektāciju, tajos ietverto informāciju, noformējumu, atbilstību Iepirkuma noteikumu prasībām. Sniegtā informācija un dati ir patiesi.

Paraksts:

Vārds, uzvārds:

Amats:

Piedāvājums sastādīts un parakstīts 2017. gada \_\_. \_\_\_\_\_\_\_\_\_\_\_.

\* - pretendentam jāaizpilda tukšās vietas šajā formā.

*Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā.*

2.pielikums

Iepirkuma, ID Nr. ĶNP 2017/18, noteikumiem

**Tehniskā specifikācija**

**Šaursliežu pasažieru vagona projektēšanas un būvniecības**

**TEHNISKĀS PRASĪBAS**

**A. Vispārējās prasības**

1. Šīs tehniskās prasības sastādītas Baložu kūdras muzejdzelzceļā ekspluatācijai paredzēta pasažieru vagona projektēšanai un izgatavošanai. Vagons un tā paredzētais ekspluatācijas veids atbilst Dzelzceļa likuma 2.1 pantā noteiktajam regulējumam. Kopīgais izgatavošanai paredzētais vagonu skaits - 1 gab.
2. Vagons tiek projektēts un izgatavots Igaunijas-Latvijas pārrobežu projektam „Revival of Industrial heritage for tourism development” (Industriālais mantojums) un tā ietvaros paredzētajām aktivitātēm.
3. Iesniedzot iepirkuma piedāvājumu, Pretendentam jāiesniedz Pasūtītājam šīm tehniskajām prasībām atbilstoša vagona Skiču projekts. Projektam jāietver vagona kopskata skices, kas parāda vismaz virsskatu (uzrādot vagona iekšējo plānojumu) un sānskatu, norādot svarīgākos vagona izmērus un konstrukcijas pamatrisinājumus, kā arī skiču projekta paskaidrojošais raksts, kurā izklāstīti galvenie konstrukcijas elementi, to savienojuma veidi, pielietotie materiāli un izgatavošanas metodes.
4. Slēdzot līgumu ar Iepirkuma uzvarētāju (turpmāk tekstā “Izpildītāju”) par vagona projektēšanu un būvniecību, Pasūtītājs var norādīt uz nepieciešamajām korekcijām Skiču projektā (ja tādas ir).
5. Iepirkumā iesniegtais Skiču projekts un Pasūtītāja sniegtais korekciju pieprasījums (ja tāds ir) kopā ar šīm tehniskajām prasībām ir galvenais darbu uzdevums, atbilstoši kuram jāveic tālākā vagona projektēšana un būvniecība. Galvenie projekta izpildes posmi:
   1. vagona konstrukciju un pamatelementu komponējuma izstrāde, galveno vagona elementu projektēšana un stiprības novērtēšana. Šī posma nobeigumā Pasūtītajam tiek iesniegts saskaņošanai vagona kopskata rasējums (ar sānskatu, gala skatu un virsskatu, norādot tā iekšējo plānojumu), kā arī vagona virsbūves rāmja un riteņpāru asu stiprības aprēķini;
   2. pilna vagona tehniskā projekta izstrāde, kas ietver izgatavošanai nepieciešamos salikuma un galveno detaļu rasējumus. Šī posma nobeigumā Pasūtītājam tiek iesniegta saskaņošanai minētā dokumentācija (bez tajos ietilpstošajiem apakšmezgliem un detaļām);
   3. tehniskā projekta saskaņošana. Iespējama tehniskā projekta saskaņošana pa daļām;
   4. vagona izgatavošana, atbilstoši saskaņotajam tehniskajam projektam. Pieļaujama izgatavošanas uzsākšana, atbilstoši jau saskaņotajām projekta daļām. Paredzot šādu darbu izpildes variantu Pretendents iesniedzot piedāvājumu, var tajā norādīt plānoto projekta saskaņošanas un izgatavošanas daļu apjomu un termiņus. Šādā gadījumā arī darba pieņemšana no Pasūtītāja var tikt organizēta pa daļām;
   5. vagona izmēģināšana un ieviešana ekspluatācijā. Izmēģināšana un pieņemšana notiek Baložu kūdras muzejdzelzceļā ar Izpildītāja un Pasūtītāja pārstāvju piedalīšanos.
6. Vagons paredzēts ekspluatācijai kūdras šaursliežu dzelzceļā, ar šādiem parametriem:
   1. attālums starp sliežu iekšējām šķautnēm – no 748 mm līdz 768 mm;
   2. sliežu tips – R18 un smagākas;
   3. sliežu sagāzums šķērsvirzienā – no horizontāla līdz 1:20;
   4. minimālais šķērsojamais līknes rādiuss – 50 m;
   5. ārējās sliedes maksimālais pacēlums līknē – līdz 60 mm;
   6. maksimālā riteņpāra ass slodze – 4,5 tonnas;
   7. maksimālais kustības ātrums – 50 km/h (atkarībā no sliežu ceļu stāvokļa);
   8. ritošā sastāva gabarīts – Ty pēc ГОСТ 9720;
   9. pasažieru iekāpšanas platformu augstums no sliežu galviņas līmeņa – no +200 mm līdz +760 mm.

**B. Prasības vagona konstrukcijai un pamatelementiem**

1. Par pamatu projektējamā vagona konstrukcijai kalpo vēsturiskās šaursliežu dzelzceļa pasažieru vagonu fotogrāfijas. Projektēšanas un izgatavošanas mērķis ir izveidot vagona konstrukciju, kuras risinājumi, pielietotie materiāli un tehnoloģijas vēsturiski atbilst 1950-to gadu šaursliežu dzelzceļu vagonbūves tehnoloģijām, taču vagona plānojumam un konstrukcijai jābūt maksimāli piemērotai mūsdienu ekspluatācijas prasībām Baložu kūdras muzejdzelzceļā.
2. Vagona pamatkonstrukcijai un dizainam jābūt analoģiskam 1. attēlā attēlotajam šaursliežu pilnas virsbūves vagonam, izņemot vagona garumu un logu skaitu (kas jāizpilda atbilstoši šīm tehniskajām prasībām), kā arī jāparedz vagona sānu sienu demontāžas iespēja logu rindā (zonā no zemlogu profila līdz jumta apmalei), viegli pārvēršot vagonu par vaļējā tipa vagonu (skat. 2. attēlu).



1. attēls. Pilnas virsbūves šaursliežu pasažieru vagons, ar vaļējiem tamburiem un slēgtu pasažieru salonu




2. attēls. Daļējas virsbūves šaursliežu pasažieru vagoni, ar vaļēju pasažieru salonu (attēlam ilustratīva nozīme)

1. Vagons paredzēts ekspluatācijai Latvijas Republikā, Baložu kūdras muzejdzelzceļā, pavasara – rudens sezonā. Vagona materiāliem un konstrukcijām jāiztur Latvijas laika apstākļi (temperatūra, saules starojums, nokrišņi, utt.). Paredzamais vagona kalpošanas laiks - 10 gadi.
2. Vagons paredzēts pasažieru pārvadāšanai, tā maksimālā noslodze nosakāma pēc vagona sēdvietu skaita, tam pieskaitot stāvošo pasažieru skaitu 4 cilv. uz katru 1 m2 brīvā grīdas laukuma gan salonā, gan tamburos (izņemot iekāpšanas kāpšļus). Viena pasažiera vidējais svars aprēķinos jāpieņem 75 kg.
3. Vagona virsbūve veidojama ar metāla nesošo rāmi, kas papildināma ar metāla/koka konstrukcijas sānu sienām, jumtu un šķērssienām, kā arī tambura norobežojošajām konstrukcijām. Logu rinda jāveido izņemamu sienas bloku veidā, kas ļauj vagonu ekspluatēt gan kā slēgto (neizņemot sienas blokus ar logiem), gan arī kā vaļējo (izņemot sienas blokus logu līmenī). Izņemamam sienas blokam jāsastāv no virsbūves ārējās konstrukcijas elementiem, stiklu paneļa un iekšējās apdares paneļiem.
4. Vagona virsbūves pamatizmēri:
   1. vagona garums (pa sakabēm) – ne mazāks par 10500 mm, ne lielāks par 11260 mm;
   2. vagona platums – ne lielāks par 2400 mm;
   3. vagona augstums – ne lielāks par 3200 mm;
   4. vagona pasažieru salona augstums (no grīdas līdz griestu konstrukcijas zemākajām daļām) – ne mazāks par 1950 mm;
   5. vagona durvju ailes brīvais augstums – ne mazāks par 1900 mm;
   6. vagona bāze jeb attālums starp ratiņu stiprinājuma vietām (pulkām) - ne mazāka par 6500 mm, ne lielāka par 7200 mm;
   7. logu skaits katrā vagona pusē – piedāvā Izpildītājs veicot interjera izstrādi atbilstoši šo prasību 27. punktam;
   8. minimālā sprauga vertikālā virzienā starp virsbūves rāmi un ratiņu neatsperotām daļām pilnīgi saspiestu atsperojuma atsperu gadījumā – 10 mm;
5. Vagona nesošais rāmis veidojams no metāla sijām, kā tipveida vagonbūves konstrukcija – ar divām pulkas un bufersijām, centrālo siju un šķērssijām vai sānsijām, atbilstoši vagona stiprības prasībām. Metāla sijas savā starpā savienojamas ar metinājumiem. Atsevišķu elementu pievienošanai var tikt izmantoti arī skrūvju savienojumi. Visiem metāliskajiem elementiem jābūt izgatavotiem no konstrukciju markas neleģētiem vai mazleģētiem tēraudiem, kuriem nav ierobežota metināšana ar sakausēšanu.
6. Vagonam jābalstās uz ratiņu virsatsperu sijas novietotiem slīdņiem un pulku. Garenvirziena spēku pārvadīšanai izmantot centrālo pulku. Summārajai spraugai vienu ratiņu virsatsperu sijas abos slīdņos jābūt no 4...8 mm, ar iespēju to regulēt ar metāla paplāksnēm.
7. Vagona rāmim bez bojājumiem un neatgriezeniskām deformācijām jāiztur vagona vertikālā slodze (vagona pašsvars un maksimālā pasažieru radītā slodze atbilstoši 10. punkta nosacījumiem), kā arī horizontālie vilcēj- un bremzēšanas spēki (33 kN), kas pielikti sakabju stiprinājumiem un darbojas gan stiepes, gan spiedes režīmā. Vagona rāmja stiprības aprēķinam jāpierāda, ka pie maksimālo slodžu kombinācijas vagona elementos nerodas spriegumi, kas pārsniedz pielietotā materiāla tecēšanas robežu ar drošības koeficientu 1,3, ja aprēķiniem tiek lietotas galīgo elementu metodes. Ja aprēķini tiek veikti analītiskā veidā, aprēķinam jāpierāda, ka konstrukcijas drošības koeficients ir vismaz 2,0.
8. Vagonam jābūt 4 domkratu vietām. Vagona konstrukcijai jānodrošina tā pacelšanas iespēja kopā ar ratiņiem.
9. Izņemamajiem logu rindas blokiem jābūt pietiekoši nostiprinātiem, lai vagona ekspluatācijas laikā tie neatsvabinātos, tajā pašā laikā bloku montāžai un demontāžai jābūt maksimāli vienkāršai un ātrai.
10. Vagona virsbūves galos uzstādāmas tipveida šaursliežu dzelzceļu (750 mm) sakabes, kas sastāv no centrālā bufera un slāpētājaparāta, un balansētas ķēžu uzkares. Sakabes augstumam jebkurā vagona noslodzes stāvoklī jābūt no 510 mm līdz 685 mm.
11. Vagons jāaprīko ar diviem divasu ratiņiem, kas atvieglo vagona ierakstīšanos līknēs. Zem vagona uzstādīt divus vēsturiska tipa ratiņus („Diamond” tipa, skat. 3. attēlu), kuros ratiņu rāmis ir veidots no slokšņu tērauda. Ratiņu konstrukcijai jāatbilst šaursliežu dzelzceļos tipveidā izmantotajai ratiņu konstrukcijai (tajā skaitā ratiņu rāmja elementu izmēriem un materiāliem). Šajā gadījumā to stiprības aprēķini nav nepieciešami. Ja ratiņu konstrukcija neatbilst tipveida konstrukcijai, projektēšanas laikā jāiesniedz ratiņu rāmja stiprības aprēķins.



3. attēls. „Diamond” tipa ratiņu kopskats

1. Riteņpāriem jābūt ar diviem uz ass uzpresētiem viengabala riteņiem. Pieļaujama riteņpāru formēšana gan ar auksto presēšanu, gan ar termiskās formēšanas metodi. Riteņiem jābūt izgatavotiem no nodilumizturīga tērauda, vai augstas izturības čuguna ar termiski apstrādātu (baltā čuguna) riteņa aploci.
2. Riteņpārim jābūt ar autentiskiem babīta slīdgultņiem, vai arī ar ritgulņiem, kuru konstrukcija noslēpta autentiska ārējā izskata slīdgultņu bukšu korpusos.
3. Svarīgākie ratiņu izmēri:
   1. riteņa velšanās virsmas diametrs – ne mazāks par 450 mm, ne lielāks par 610 mm.
   2. riteņa velšanās loka biezums (izmērīts 48,5 mm attālumā no loka iekšmalas) – ne mazāks par 19 mm;
   3. riteņa velšanās loka platums – ne mazāks par 90 mm, ne lielāks par 115 mm.
   4. riteņa uzmalas izmēri un velšanās virsmas profils – atbilstoši 4. attēlam;
   5. attālums starp riteņu iekšmalām - 685±3 mm, ja velšanās loka platums ir 100.. 115 mm robežās, 689±2 mm, ja platums ir mazāks par 100 mm;
   6. ratiņu bāze (attālums starp riteņpāru asīm) – ne mazāka par 1000 mm, ne lielāka par 1300 mm;
   7. atsperojuma izlieču rezerves koeficientam pie maksimālās slodzes līdz pilnīgai atsperu saspiešanai jābūt ne mazākam par 1,3.



4. attēls. Riteņpāra velšanās virsmas izmēri

1. Vagonam pieļaujams uzstādīt arī vēsturiski saglabājušās un atbilstošas sakabes, ratiņus un riteņpārus, kuri atbilst šīm tehniskajām prasībām un ir pilnībā atjaunoti (pēc remonta).
2. Vagons veidojams ar diviem vaļējā tipa tamburiem un pasažieru salona nodalījumu. Starp pasažieru salonu un tamburiem jābūt starpsienām ar slēdzamām durvīm. Vismaz viens no vagona tamburiem veidojams lielāks, ar minimālo ejas platumu gan ārējām durvīm, gan tambura-salona durvīm 760 mm platumā. Minētā izmēra sasniegšanai pieļaujams veidot vagona tambura-salona durvis kā divviru durvis vai vienviru durvis ar papildus uz enģēm atveramu sienas fragmentu ar durvju stenderi.
3. Vagona salons veidojams ar centrālo eju, un viens-pretī-otram novietotiem pasažieru sēdekļiem, logu soli saskaņojot ar sēdekļu soli. Vagonā tuvāk ar platākām durvīm aprīkotam tamburam ierīkojama zona, kas var tikt izmantota bērnu ratiņu vai invalīdu ratiņu novietošanai, un kurai nodrošināta brīva piekļuve no tambura, bez šķēršļiem vagona grīdā, kas augstāki par 60 mm.
4. Vagona interjerā novietojams arī slēdzams nodalījums gida personīgo mantu un suvenīru novietošanai, kā arī gida sēdvieta.
5. Skiču projektā Izpildītājam jāsniedz piedāvājums, kā izvietot pasažieru sēdekļus, centrālo eju un pārējo vagona interjera aprīkojumu, maksimāli lietderīgi izmantojot vagona iekšējo platību un sasniedzot pēc iespējas lielāku sēdvietu skaitu, taču neierobežojot pasažieru brīvu un ērtu pārvietošanos pa vagonu.
6. Pasažieru pārvadāšanai ierīkojami lakoti koka konstrukcijas sēdekļi, kuru dizains atbilst šaursliežu dzelzceļos sastopamajiem sēdekļiem, ar sēžamās virsmas augstumu no grīdas 430 līdz 500 mm robežās, platumu 450 mm un sēdekļa atzveltnes augstumu ne lielāku par 1000 mm. Vietās, kur ar mugurām kopā novietoti divi sēdekļi, uz sēdekļa atzveltnes, centrālās ejas pusē nostiprināms rokturis pasažieru ērtībām. Attālumam starp pretējos virzienos vērstiem krēsliem vagona garenvirzienā jābūt vismaz 500 mm, savukārt vagona ejas platumam – vismaz 450 mm. Vagons nav paredzēts sistemātiskai stāvošo pasažieru pārvadāšanai, tāpēc tajā nav ierīkojami rokturi pie vagona griestiem, kā arī vagonā nav ierīkojami bagāžas plaukti.
7. Sēdekļa stiprinājumam pie grīdas jāiztur vagona garenvirzienā pielikts spēks, kas vienāds ar maksimālo vertikālo slodzi pie paātrinājuma garenvirzienā 3g.
8. Vagonam jābūt aprīkotam ar izņemamajos logu rindas blokos nekustīgi nostiprinātiem stikla logiem, kas iestiprināti koka rāmī. Logu konstrukcijā jāizmanto triecienu drošs rūdīts stikls, kas saplīšanas gadījumā neveido lielas asas lauskas. Izņemamajos logu rindas blokos blakus vai virs logiem, tuvāk vagona griestiem ierīkojamas regulējamas ventilācijas atveres, dabīgās ventilācijas nodrošināšanai vagonu ekspluatējot slēgtā izpildījumā. Vagona griestos ventilācijas lūkas neierīkot.
9. Vagona jumtu izpildīt no ūdens izturīga un ilgmūžīga materiāla, ar ūdens novades profiliem uz jumta vai gar tā sāniem, kas izslēdz lietus ūdens notecēšanu gar logu rindām, īpaši ekspluatējot vagonu vaļējā izpildījumā. Pieļaujama lietusūdens notecēšana tambura zonā.
10. Vagona galos iekārtotos tamburus no visām pusēm aprīkot ar metāla nožogojumu 1100 mm augstumā no grīdas līmeņa, kurā sānos ierīkotas atveramas durtiņas izkāpšanai no vagona, bet galos - pārkāpšanai no viena vagona uz nākamo. Gan metāla nožogojumam, gan durtiņām jābūt izveidotām tā, lai brīvās spraugas starp to elementiem vienā no virzieniem nepārsniegtu 150 mm. Tām jābūt aprīkotām ar nodrošinājumu pret atvēršanos vagonam gaitā. Paredzēt iespēju apkalpojošam personālam noslēgt gala durtiņas. Vagona pārejas laukumu iekārtot ar atvāžamu plāksni, kuras konstrukcija un augstums nodrošina iespēju to ekspluatēt kopā ar PV40 tipa pasažieru vagoniem.
11. Vagona abos sānos, pie tambura sānu durtiņām iekārtot iekāpšanas pakāpienus, kas nodrošina ērtu iekāpšanu vagonā ar minimālo pakāpiena dziļumu vismaz 150 mm. Pakāpiena konstrukcijai jābūt tādai, lai tiktu nodrošināta praktiska iekāpšana gan no sliežu ceļa klātnes (ar augstumu līdz -300 mm no sliežu galviņu līmeņa), gan no pasažieru iekāpšanas platformām, ar 6.9. punktā norādīto iekāpšanas augstumu. Iekāpšanai no sliežu klātnes pieļaujams veidot arī noņemamas vai atvāžamas pakāpiena sekcijas, taču ievērojot, ka transportēšanai gatavā stāvoklī iekāpšanas pakāpiena konstrukcijai jābūt vilciena gabarītā - platumā līdz 2180 mm tai jābūt vismaz 75 mm attālumā no sliežu galviņu līmeņa, ar augstumā pakāpeniski pieaugošu izmēru līdz maksimālajam platumam 2400 mm - 280 mm attālumā no sliežu galviņas līmeņa. Izmēri augstumā tiek mērīti no sliežu galviņas līmeņa vagona visnoslogotākajā stāvoklī, taisnā horizontālā ceļa posmā.

**C. Prasības materiāliem un vagona pieņemšanai**

1. Vagona būvē izmantojamajiem tērauda materiāliem jābūt no mierīga vai pusverdoša tērauda, izņemot speciāli pamatotas konstrukcijas. Visiem materiāliem jābūt atbilstoši tehniskā projekta specifikācijām. Riteņpāru asis izgatavojamas no tērauda Oc vai 45, atbilstoši normatīviem. Pielietotajiem metināšanas materiāliem jāatbilst sakausējamajiem pamatmetāliem.
2. Vagona grīdās, sienās, logos, durvīs un jumta konstrukcijās izmantotajiem kokmateriāliem jābūt ar mitrumu ne vairāk par 18%, un rūpnieciski apstrādātiem ar antiseptiķi. Izmantotajiem apdares dēļiem pēc profila tipa jāatbilst vēsturiski šaursliežu vagonbūvē izmantotajiem.
3. Vagona iekšējās apdares materiālus un vizuālo noformējumu Puses saskaņo tehniskā projekta saskaņošanas laikā.
4. Ņemot vērā vagona izmantošanas sezonalitāti no pavasara līdz rudenim, vagona sānsienām nav nepieciešama siltuma izolācija. Vagona jumta izolācija jāizveido vismaz kā vienlaidu apdares dēļu klājums.
5. Vagona metāla konstrukcijas pārklājamas ar aizsargkrāsojumu pēc C2 kategorijas atbilstoši LVS EN ISO 12944-2:2012, izmantojot epoksīda gruntskrāsu un poliuretāna krāsas pārklājumu. Koka konstrukcijām izmantojamas āra apstākļiem piemērotas krāsas, kas maksimāli aizsargātas pret izbalēšanu saules starojuma iedarbībā. Vagona krāsojuma shēma saskaņojama ar Pasūtītāju tehniskā projekta saskaņošanas laikā.
6. Pēc izgatavošanas, vagons izmēģināms Baložu kūdras muzejdzelzceļā, pārbaudot tā visu elementu stāvokli vispirms statiski, un pēc tam gaitā. Pārbaudes laikā īpaša uzmanība tiks pievērsta gaitas daļas stāvoklim, vagona kustībai taisnē un līknē (ar maksimālo ceļa stāvoklim atbilstošo kustības ātrumu), sakabju darbība sastāvā un minimālā rādiusa līknē.
7. Vagonu pēc izgatavošanas pieņem Pasūtītāja izveidota komisija, piedaloties Izpildītāja pārstāvim. Ja izmēģināšanas laikā tiek atklāti trūkumi, komisija lemj par vagona pieņemšanu ar termiņu trūkumu novēršanai (garantijas ietvaros) vai par nepieņemšanu līdz pilnīgai trūkumu novēršanai.
8. Izgatavotajam vagonam un tā mezgliem tiek noteikta 2 gadu garantija, kuras laikā Izpildītājs par saviem līdzekļiem novērš pamanītas izgatavošanas kļūdas. Garantija neattiecas uz mezglu (tajā skaitā riteņpāru, gultņu, u.c.) dabīgu nolietojumu, uz trešo personu nodarītajiem bojājumiem vai bojājumiem, kas radušies neatbilstošas vagona ekspluatācijas rezultātā.

3.pielikums

Iepirkuma, ID Nr. ĶNP 2017/18, noteikumiem

**TEHNISKAIS PIEDĀVĀJUMS**

**Iepirkuma procedūrai**

**“Šaursliežu pasažieru vagona projektēšana un būvniecība”**

Iepirkuma identifikācijas Nr. ĶNP 2017/18

***(Saskaņā ar tehniskajām prasībām)***

Paraksts:

Vārds, uzvārds:

Amats:

Piedāvājums sastādīts un parakstīts 2017. gada \_\_. \_\_\_\_\_\_\_\_\_\_\_.

4.pielikums

Iepirkuma, ID Nr. ĶNP 2017/18, noteikumiem

**FINANŠU PIEDĀVĀJUMS**

**Iepirkuma procedūrai**

**“Šaursliežu pasažieru vagona projektēšana un būvniecība”**

Iepirkuma identifikācijas Nr. ĶNP 2017/18

|  |  |  |  |  |  |
| --- | --- | --- | --- | --- | --- |
| N.p.k. | Darba nosaukums | Mērvienība | Skaits | Cena **(EUR)** | Summa bez PVN **(EUR)** |
| 1. | **Pamatkomponējuma izstrāde** Vagona konstrukciju un pamatelementu komponējuma izstrāde, galveno vagona elementu projektēšana un stiprības novērtēšana. | Rasējumu un aprēķinu komplekts | 1 |  |  |
| 2. | **Tehniskā projekta izstrāde un saskaņošana** Pilna vagona tehniskā projekta izstrāde, kas ietver izgatavošanai nepieciešamos salikuma un galveno detaļu rasējumus | Rasējumu komplekts | 1 |  |  |
| 3. | **Šaursliežu pasažieru vagona izgatavošana** | gab. | 1 |  |  |
| 3.1. | **Ratiņu izgatavošana** Ratiņu rāmju un tajos ietilpstošo mezglu - riteņpāru, bukšu, atsperojuma, u.c. izgatavošana vai autentisku detaļu kapitālais remonts (restaurācija) | gab. | 2 |  |  |
| 3.2. | **Vagona rāmja izgatavošana** Nesošās konstrukcijas vagona metāla rāmja izgatavošana, t.sk. sakabju uzstādīšana | gab. | 1 |  |  |
| 3.3. | **Vagona virsbūves izgatavošana un montāža** Vagona grīdas, sānu sienu, jumta, logu bloku, starpsienu un tamburu konstrukciju izgatavošana un montāža | kompl. | 1 |  |  |
| 3.4. | **Vagona dekoratīvās apdares un interjera izgatavošana un uzstādīšana** Vagona iekšējās un ārējās apdares konstrukciju, interjera konstrukciju (sēdekļu, durvju, utt.) izgatavošana un montāža, vagona krāsošanas darbi | kompl. | 1 |  |  |
| 4. | **Nodošana pasūtītājam** Vagona transportēšana līdz Baložu kūdras dzelzceļam, ar izmēģināšanu un pieņemšanu saistītie izdevumi | kompl. | 1 |  |  |
|  | **KOPĀ (EUR):** |  | | |  |

Pretendents apliecina, ka Finanšu piedāvājumā ir iekļautas visas iepirkuma procedūras “Šaursliežu pasažieru vagona projektēšana un būvniecība”, ID Nr.ĶNP 2017/18, ietvaros ar pasūtījuma izgatavošanu, piegādi, uzstādīšanu, nodošanu ekspluatācijā, bojājumu vai tehnisku kļūmju novēršanu, pasūtītāja personāla lietošanas instruktāžu saistītās izmaksas.

Apliecinu, ka visa sniegtā informācija atbilst patiesībai.

Vārds, uzvārds\*:

Pretendenta nosaukums, amats:

Paraksts:

Datums:

\* Pretendenta vai tā pilnvarotās personas vārds, uzvārds

5.pielikums

Iepirkuma, ID Nr. ĶNP 2017/18, noteikumiem

**APLIECINĀJUMS PAR PIEREDZI**

Pretendenta nosaukums:

Reģ. Nr.

Apliecinām, ka mums ir pieredze atbilstoši nolikuma prasībām:

|  |  |  |  |  |  |
| --- | --- | --- | --- | --- | --- |
| **Pasūtījuma izpildes vieta, pasūtītājs** | **Pasūtījuma veids** | **Pasūtījuma izpildes periods** | **Veikto garantijas remontu uzskaitījums** | **Līguma cena (bez PVN)** | **Kontaktpersona, tālrunis** |
|  |  |  |  |  |  |
|  |  |  |  |  |  |
|  |  |  |  |  |  |

Ar šo uzņemamies pilnu atbildību par apliecinājumā ietverto informāciju, tās atbilstību Nolikuma prasībām. Sniegtā informācija un dati ir patiesi.

**Atsauksme jāiesniedz par sarakstā minēto pasūtījumu izpildi!**

Pielikumā:

1) atsauksme no \_\_\_\_\_\_\_\_\_\_\_\_\_\_\_\_\_\_\_\_

2) atsauksme no \_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Vārds, uzvārds\*:** |  |
| **Pretendenta nosaukums, amats:** |  |
| **Paraksts:** |  |
| **Datums:** |  |

\* *Pretendenta vai tā pilnvarotās personas vārds, uzvārds*